Sagunt és la primera ciutat espanyola amb informació cartogràfica enfocada a les inversions industrials i logístiques
16 de juliol 2018

![Imagen 1](/media/qmalqlzn/57-img_4759-c.jpg)

L'Ajuntament de Sagunt ha presentat l'estudi cartogràfic de sòl industrial i logístic, així com la memòria de possibles actuacions sobre el potencial de noves activitats industrials en la ciutat que servirà a l'oficina de captació d'inversions industrials per a atraure futures empreses que s'instal·len en els diferents parcs empresarials de la ciutat.  

  

En este sentit, Sagunt es converteix en la primera ciutat d'Espanya a adaptar-se a la nomenclatura europea amb previsió per al projecte europeu European Battery Alliance així com també en la primera ciutat valenciana a ajustar-se a la nova llei d'àrees industrials.

![](/media/senl3j0b/57-img_4735-c.jpg)  
En l'acte de presentació de l'estudi han estat presents l'alcalde de Sagunt, Quico Fernández; el regidor d'Activitats, Guillermo Sampedro; el regidor d'Urbanisme, Pablo Abelleira; el regidor de Presidència i Grans Projectes, Pepe Gil; el regidor de Promoció Econòmica, Miguel Chover, i representants de l'empresa encarregada de l'estudi, Gobernanza Industrial, Carlos González i David Muñoz.  

Pablo Abelleira, ha destacat esta eina com a necessària per a ser l'aparador de cara a tots els inversors ja que s'està adaptant a la nomenclatura europea. **“Gràcies a esta eina, qualsevol inversor de qualsevol part del món pot situar-se a Sagunt sense necessitat de desplaçar-se i així entendre Sagunt i les seues zones industrials i logístiques”,** ha explicat Abelleira.

A més, el delegat ha posat l'accent que en l'àmbit logístic **“està en la nostra globalització ja que qualsevol persona que s'interesse per Sagunt ja no només va a rebre informació tècnica i urbanística, sinó que va a rebre una informació detallada i al dia de la nostra situació geogràfica i del que oferim a una sèrie d'inversors, sobretot perquè fa poc explicàvem que la majoria de les inversions que estem rebent en estos moments són logístiques”.**

![](/media/o5jlnbpc/57-plano-ordenacion-parc-sagunt-i.jpg)​Amb este estudi, declara Abelleira que Sagunt fa un pas més enllà per a captar un altre tipus d'empreses conegudes com a gigafactories **“que es van a anar instal·lant per tot Europa i nosaltres volem que Sagunt siga un dels llocs més adequats per a fer-ho i no volem quedar-nos arrere pel que fa a la resta de ciutats no solament de la Comunitat Valenciana, sinó de tot el corredor mediterrani”.**

En les conclusions de l'estudi es mostra, entre altres coses, com el futur parc industrial Parc Sagunt II permetrà oferir una resposta plenament ajustada respecte a les previsions del projecte Aliança Europea de Bateries que proposa la construcció d'entre 10 i 20 gigafactories en el territori de la Unió Europea ja que es posa de manifest que pel suport explícit de la Unió Europea, per la vinculació a altres objectius estratègics com l'economia circular, la transició energètica i la transformació de l'esquema de mobilitat Europea, la consolidació d'una o diverses d'aquestes gigafábriques en el terme municipal de Sagunt, representaria en el moment actual una de les hipòtesis de precomercialització més rellevants per al futur de Parc Sagunt II.  

![](/media/jshdndqs/57-visor-mapa-discordancias-cartograficas.jpg)  
_Visor cartogràfic.​_

De les conclusions també es desprèn el paper de Sagunt com a municipi de referència quant a la industrialització com a eix principal de creixement de la Unió Europea, així com la integració del municipi en l'esquema logístic d'una cadena de subministrament industrial de caràcter metropolità que comprèn, com a referències bàsiques d'aqueixa delimitació, les localitats d'Almussafes, Riba-roja, Paterna i València.

Les recomanacions que ofereix l'estudi són la urgent refundició fiable de les normes urbanístiques que defineixen els usos i limitacions aplicables al sòl industrial del municipi ja que si no es duu a terme pot arribar a afectar negativament al futur de la qualitat de la planificació i ordenació del sòl industrial del terme municipal.  

Cal destacar que l'estudi inclou plecs cartogràfics, visors digitals i una maqueta que mostra com és la relació que hi ha entre el corredor mediterrani i el sòl industrial de Sagunt que representa les quatre maneres de transport industrial (ferroviari, per carretera, aeri i marítim), així com informació detallada del propi sòl secundari de la ciutat.  

​Per poder visualitzar el visor cartogràfic, este es troba disponible al públic en general en la següent adreça web:

  

http://www.arcgis.com/apps/View/index.html?appid=f4fb0704074e480799dae352e23ce889​  

  

*   [](http://www.facebook.com/sharer.php?u=https://aytosagunto.es/va/actualitat/sagunt-es-la-primera-ciutat-espanyola-amb-informacio-cartografica-enfocada-a-les-inversions-industrials-i-logistiques/ "Facebook")
*   [](http://twitter.com/share?url=https://aytosagunto.es/va/actualitat/sagunt-es-la-primera-ciutat-espanyola-amb-informacio-cartografica-enfocada-a-les-inversions-industrials-i-logistiques/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-es-la-primera-ciutat-espanyola-amb-informacio-cartografica-enfocada-a-les-inversions-industrials-i-logistiques/ "Linked In")
*   [](mailto:?body=https://aytosagunto.es/va/actualitat/sagunt-es-la-primera-ciutat-espanyola-amb-informacio-cartografica-enfocada-a-les-inversions-industrials-i-logistiques/)